ประกาศนายทะเบียนมูลนิธิ

กรุงเทพมหานคร

เรื่อง จดทะเบียนแก้ไขเพิ่มเติมข้อบังคับของ “มูลนิธิการพัฒนาการเรียนรู้เพื่อเด็กไทย”

ด้วย นางสาวยุวดี แซ่โค่ย ผู้รับมอบอำนาจ ได้ยื่นคำขอจดทะเบียนแก้ไขเพิ่มเติมข้อบังคับของมูลนิธิการพัฒนาการเรียนรู้เพื่อเด็กไทย ข้อ ๑ - ๒, ๔, ๓๑ และ ๓๙ มีใจความ ดังนี้

ข้อ ๑ มูลนิธินี้ชื่อว่า “มูลนิธิเพื่อการพัฒนาดิจิทัล” ย่อภาษาไทยว่า มพดท เรียกเป็นภาษาอังกฤษว่า “The Digital Development Foundation” ย่อภาษาอังกฤษว่า DDF

ข้อ ๒ เครื่องหมายมูลนิธินี้คือ

THE DIGITAL DEVELOPMENT FOUNDATION

มูลนิธิเพื่อการพัฒนาดิจิตอล

ข้อ ๔ วัตถุประสงค์ของมูลนิธินี้คือ

๔.๑ การวิจัยและพัฒนาด้านการเรียนรู้ เพื่อพัฒนาเด็กและเยาวชนไทยให้มีความรู้ความสามารถให้รักษาวัฒนธรรมขนบธรรมเนียมอันดีงามของประเทศไทยและมีความรับผิดชอบต่อสังคมและประเทศชาติ

๔.๒ พัฒนาหลักสูตรและสื่อการเรียนการสอนที่มีประสิทธิภาพย่อยเป็นระบบ โดยการมุ่งพัฒนานวัตกรรมและประโยชน์นำเทคโนโลยีสารสนเทศและการสื่อสารระบบดิจิตอล เพื่อใช้ในการเรียนการสอน

๔.๓ พัฒนาครูและอาจารย์ให้มีความรู้ ความสามารถในระบบดิจิตัล เพื่อการพัฒนาหลักสูตรและการใช้เครื่องมือในการเรียนการสอนสมัยใหม่

๔.๔ พัฒนาและปรับปรุงโรงเรียนต้นแบบโดยใช้ระบบดิจิตัลเพื่อเป็นแบบอย่างการเรียนรู้ของเด็กไทยและดำเนินการขยายผลในการพัฒนาการเรียนรู้ของเด็กไทยและเยาวชนทั่วประเทศ

๔.๖ เพื่อการศึกษาวิจัยและพัฒนาการศึกษาของเด็กไทยให้มีความรู้และความสามารถแห่งขันได้ ในด้านคณิตศาสตร์, วิทยาศาสตร์, ภาษาอังกฤษและเทคโนโลยีสารสนเทศ ให้สามารถอยู่ร่วมกับประชาคมนานาชาตได้อย่างสันติสุข

๔.๗ เพื่อการส่งเสริมพัฒนาการใช้ดิจิทัลและเทคโนโลยีสารสนเทศเพื่อพัฒนาวิสาหกิจชุมชนและสังคมหรืออื่น ๆ ที่เกี่ยวข้อง

๔.๘ เพื่อดำเนินการเกี่ยวกับการให้คำปรึกษา แนะนำ การศึกษาดูงาน การฝึกอบรมการวิจัย พัฒนา ที่เกี่ยวข้องกับดิจิทัลเพื่อการพัฒนาประเทศไทยในด้านเกษตรกรรม อุตสาหกรรมและสังคม หรือด้านอื่น ๆ

๔.๙ เพื่อดำเนินการจัดตั้งสถาบัน ศูนย์ หรือหน่วยงานในรูปแบบหรือลักษณะต่าง ๆ ภายใต้การกำกับดูแลของมูลนิธิในการดำเนินกิจกรรมหรือโครงการต่าง ๆ เพื่อให้บรรลุวัตถุประสงค์ของมูลนิธิ

๔.๑๐ เพื่อดำเนินการร่วมมือกับองค์กรอื่น ๆ เพื่อส่งเสริม สนับสนุน ให้ความร่วมมือ และประสานงานในการดำเนินกิจกรรมที่เป็นประโยชน์ต่อสาธารณะ เพื่อให้บรรลุวัตถุประสงค์ของมูลนิธิ

๔.๑๑ เพื่อสนับสนุนการพัฒนาขีดความสามารถในด้านเทคโนโลยีดิจิทัลหรืออื่น ๆ ที่เกี่ยวข้องรวมถึงทำการศึกษาและวิจัยด้านที่เกี่ยวข้องและเผยแพร่ต่อสาธารณชน

๔.๑๒ เพื่อส่งเสริมให้สังคมและประชาชนเข้าถึงข้อมูลดิจิทัล สามารถปรับตัวต่อการนำดิจิทัลมาใช้ในการดำเนินชีวิตและการประกอบวิสาหกิจชุมชน ลดความเหลื่อมล้ำ และสร้างความยั่งยืนในสังคมดิจิทัล

๔.๑๓ เพื่อส่งเสริมการพัฒนาศักยภาพและเพิ่มกำลังคนทางด้านดิจิทัลของประเทศ ส่งเสริมความรู้ทางด้านดิจิทัลของบุคลากรทุกระดับ ตั้งแต่เยาวชน แรงงาน และพัฒนาสู่ความเป็นเลิศ

๔.๑๔ เพื่อดำเนินการร่วมมือกับองค์กรภายนอกฯ เพื่อสาธารณประโยชน์

๔.๑๕ ไม่ดำเนินการเกี่ยวกับการเมืองแต่ประการใด

ข้อ ๓๑ ประธานกรรมการมูลนิธิ หรือรองประธานกรรมการมูลนิธิ ในกรณีทำหน้าที่แทน มีอำนาจสั่งจ่ายได้คราวละไม่เกิน ๑๐๐,๐๐ บาท (หนึ่งแสนบาทถ้วน) ก็เกินกว่าจำนวนที่กำหนด โดยได้รับอนุมัติกจากคณะกรรมการมูลนิธิตามเสียงข้างมาก เว้นแต่กรณีจำเป็นและเร่งด่วนให้อยู่ในดุลพินิจของประธานกรรมการมูลนิธิตามกฎระเบียบที่จะอนุมัติตามสำนักนายกรัฐมนตรี และรายงานให้คณะกรรมการมูลนิธิตามเวลาในการประชุมคราวต่อไป

ข้อ ๓๙ ถ้ามูลนิธิต้องล้มเลิกไปโดยมติของคณะกรรมการหรือโดยเหตุผลใดก็ตาม ทรัสพย์สินทั้งหมด
ของมูลนิธิที่เหลืออยู่ให้ตกเป็นกรรมสิทธิ์ของมูลนิธิ ตามมติของคณะกรรมการมูลนิธิ

นายทะเบียนมูลนิธิกรุงเทพมหานคร ได้จดทะเบียนแก้ไขเพิ่มเติมข้อบังคับของมูลนิธิรายนี้แล้ว
ตั้งแต่วันที่ 5 กุมภาพันธ์ ๒๕๖๓

ฉะนั้น อาศัยอำนาจตามความในมาตรา ๑๒๖ แห่งประมวลกฎหมายแพ่งและพาณิชย์
จึงประกาศให้ทราบโดยทั่วกัน

ประกาศ ณ วันที่ 5 กุมภาพันธ์ พ.ศ. ๒๕๖๓
พิริยะ ฉันทดิลก
รองอธิบดี รักษาราชการแทน
อธิบดีกรมการปกครอง ปฏิบัติราชการแทน
ปลัดกระทรวงมหาดไทย
นายทะเบียนมูลนิธิกรุงเทพมหานคร